[bookmark: bookmark0]
Tervezet
INDOKOLÁS
Szente Község Önkormányzat Képviselő-testületének
../2020.( III.02.) önkormányzati rendelete tervezete
a Bóbita Óvoda, Bölcsőde és Konyha élelmezési nyersanyagnormájáról és intézményi térítési díjáról


ÁLTALÁNOS INDOKOLÁS
Szente Község Önkormányzata a gyermekek napközbeni ellátására és étkeztetésére személyes gondoskodási formát tart fenn. A személyes gondoskodásért térítési díjat kell fizetni. Az ellátásokról a szociális igazgatásról szóló 1993. évi III. törvény 114.§. (1) bekezdésében foglaltak alapján az intézményi térítési díjat kell ellátások ellenértékeként megállapítani.

Önkormányzatunk a gyermekek napközbeni ellátását az óvodában és bölcsödében biztosítja. A gyermekek napközbeni ellátását biztosító intézményekben az alapellátás keretébe tartozó szolgáltatások közül csak az étkeztetésért állapíthat meg térítési díjat.

A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

A gyermekétkeztetés személyi térítési díját az intézményvezető a napi összeg általános forgalmi adóval növelt összegének és az igénybe vett étkezések számának, valamint a normatív kedvezmények figyelembevételével állapítja meg.

A gyermekétkeztetés intézményi térítési díjáról, valamint nyersanyagnorma megállapításáról szóló rendelet felülvizsgálatára került sor.
RÉSZLETES INDOKOLÁS
1. §-hoz
A gyermekétkeztetés intézményi térítési díjának megállapítását tartalmazza.
Táblázatba került megbontásra az óvodai /tízórai, ebéd uzsonna/ a bölcsődei /reggeli, tízórai, ebéd, uzsonna/, valamint a szünidői ebédétkeztetés
2. §-hoz
2. § (1) Az étkezést igénybe vevők által fizetendő napi térítési díjak kerülnek szabályozásra, korcsoportok szerint.

3.§-hoz
Az óvodai, bölcsődei étkeztetésben résztvevő gyermekek közül a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 21/B. § alapján ingyenes intézményi gyermekétkeztetésre jogosultságának feltételei vannak felsorolva.


4.§-hoz
Az ellátottak, étkezők térítési díját – e rendelet alapján – intézményvezető állapítja meg, szedi be, és fizeti be a Bóbita Óvoda, Bölcsőde és Konyha házipénztárába.
A tervezet 3.§ (3) bekezdése szerinti kedvezményt a képviselő – testület állapítja meg és közli az intézményvezetővel.
E paragrafus tartalmazza az intézményi dolgozók térítési díját.

5.§-hoz
A rendelet hatályba lépésére vonatkozó záró rendelkezéseket tartalmazza, valamint rendelkezni kell a korábbi rendelet hatályon kívül helyezéséről a Jat. Deregulációra kötelező rendelkezéseinek megfelelően.


Szente, 2020.február 28.

